Keskisuomalainen (yritys)

**Keskisuomalainen Oyj** on suomalainen mediakonserni, jonka osake on listattu Helsingin pörssissä. Keskisuomalainen-konsernin tunnetuimpiin sanomalehtiin lukeutuvat ''Etelä-Suomen Sanomat'', *[[Keskisuomalainen]]* ja ''Savon Sanomat''. Konserni julkaisee myös lukuisia kaupunkilehtiä, joista tunnetuimpina ''Helsingin Uutiset'', ''Vantaan Sanomat'', ''Länsiväylä'' ja *[[Tamperelainen]]*.

Maakunnallisena mediatalona aloittanut Keskisuomalainen on vuosikymmenien mittaan laajentunut voimakkaasti ja kasvanut yhdeksi Suomen suurimmista mediataloista. Nykyään Keskisuomalainen Oyj omistaa puolet Suomen päivälehdistä. 

## Historia
### 1871–1999
Historiansa Keskisuomalainen-konserni katsoo alkavan vuodesta 1871, kun *[[Keskisuomalainen|Keski-Suomi]]* -sanomalehti (vuodesta 1918 *Keskisuomalainen*) ilmestyi ensimmäisen kerran. Oltuaan 1920-luvun Edistyspuolueen äänenkannattaja *Keskisuomalainen* myytiin painoineen kilpailijalle, maalaisliittolaiselle Oy Keskimaalle vuonna 1932. Kaupan myötä lehdestä tuli Maalaisliiton äänenkannattaja. Oy Keskimaa vaihtoi nimensä Oy Keskisuomalaiseksi vuonna 1963. *Keskisuomalainen*-lehti julistautui sitoutumattomaksi vuonna 1986.

### 2000–
Keskisuomalainen hankki enemmistön Savon Mediat Oy:stä vuonna 2001, minkä myötä yhtiö sai haltuunsa muun muassa ''Savon Sanomat'' ja useita paikallislehtiä. Keskisuomalainen lunasti Savon Mediat Oy:n sen vähemmistöosakkailta, TS-Yhtymältä ja Ilkka-Yhtymältä, vuonna 2006. Savon Mediat Oy sulautui Keskisuomalainen Oyj:hin 2007.

Vuonna 2013 Keskisuomalainen osti Suomen Lehtiyhtymän, jonka myötä muun muassa lehdet *[[Aamuposti]]*, ''Keski-Uusimaa'', ''Helsingin Uutiset'', ''Länsiväylä'' ja ''Vantaan Sanomat'' siirtyivät Keskisuomalaisen omistukseen. Vuodesta 2015 alkaen Suomen Lehtiyhtymän nimi on ollut Etelä-Suomen Media Oy.  Vuonna 2016 Keskisuomalainen osti Mediatalo ESA:n, ja kaupassa sen omistukseen siirtyivät muun muassa ''Etelä-Suomen Sanomat'' ja Radio Voima.

Tammikuussa 2019 Keskisuomalainen Oyj ja Janton Holdings Oy:n konkurssipesä ovat sopineet ehdoista, joilla Keskisuomalainen Oyj ostaa Suomen Suoramainonta Oy:n osakkeet. Suomen Suoramainonta Oy jakaa ison osan Suomen ilmaisjakelulehdistä sekä mainosesitteistä.

Huhtikuussa 2019 Keskisuomalainen osti Kaakon Viestinnän ja ESV-Paikallismediat Oy:n sekä Kouvolassa sijaitsevan painotalon Länsi-Savo-konsernilta. Kaupassa uuden omistajan saivat maakuntalehdet *[[Länsi-Savo]]*, ''Itä-Savo'', *[[Etelä-Saimaa]]*, ''Kouvolan Sanomat'', ''Kymen Sanomat'', *[[Uutisvuoksi]]* sekä yhdeksän kerran viikossa ilmestyvää paikallislehteä. Yrityskaupan myötä syntyneellä konsernilla on yhteensä noin 80 lehtinimikettä ja työntekijöitä noin 6&nbsp;300. Yhteenlaskettuna sen liikevaihto vuodelta 2018 oli noin 247 miljoonaa euroa.

Toukokuussa 2021 Keskisuomalainen osti Ilkka-Yhtymä Oyj:n osakkeita KPK Yhtiöt Oyj:ltä yhteensä 4,45 miljoonalla eurolla.

Kesäkuussa 2021 Keskisuomalainen osti osan Alfa-tv:stä ja samassa kuussa se osti Hämeen Sanomat -konsernin 8,3 miljoonalla eurolla.

Tammikuussa 2024 Keskisuomalainen osti joensuulaisen PunaMusta Media -konsernin medialiiketoiminnan. Kauppaan kuului sanomalehti Karjalaisen lisäksi paikallisradio Karjalainen Syke ja seitsemän paikallislehteä. Syyskuussa PunaMusta Median uudeksi nimeksi tuli Rebl Group.

Konserni tiedotti lokakuussa 2024 aloittavansa tehostamisohjelman, jonka myötä alueellisten yksiköiden määrä vähenee kolmeen. Huhtikuusta 2025 lähtien Keskisuomalaisen alueyhtiöt ovat Etelä-Suomen Media, Päijänne Media ja Savo-Karjalan Media. Keskisuomalainen-konsernin yhtiörakenteen tiivistäminen jatkui vuonna 2026, jolloin sen kaikki uutismediat keskitettiin samaan yhtiöön. Uusi kustannusyhtiö syntyi, kun Etelä-Suomen Media, Savo-Karjalan Media, Mediasepät ja Väli-Suomen Media fuusioituvat Päijänne Mediaan. Uuden kustannusyhtiön nimeksi tuli Keskisuomalainen Media.

## Organisaatio
### Mediat

Keskisuomalainen-konsernin uutisliiketoiminta on keskitetty Keskisuomalainen Media-nimiseen kustannusyhtiöön. Se muodostui 2. tammikuuta 2026, kun aiemmat alueyhtiöt Etelä-Suomen Media, Päijänne Media ja Savo-Karjalan Media yhdistyivät samaksi yhtiöksi.

Vuonna 2026 Keskisuomalaisen medioita ovat:

* Aamuposti
* Avec
* Etelä-Saimaa
* Etelä-Suomen Sanomat
* ESS Viikko
* Forssan Lehti
* Hankasalmen Sanomat
* Heinäveden Lehti
* Helsingin Uutiset
* Hämeen Sanomat
* Hämeenlinnan Kaupunkiuutiset
* Iisalmen Sanomat
* Itä-Häme
* Itä-Savo
* Joroisten Lehti
* Juvan Lehti
* Kaakonkulma
* Kangasniemen Kunnallislehti
* Karjalainen 
* Karjalan Heili
* Karkkilalainen
* Keski-Häme
* Keskilaakso
* Keskisuomalainen
* Keski-Uusimaa
* Koillis-Savo
* Kouvolan Sanomat
* Kymen Sanomat
* Laukaa-Konnevesi
* Lieksan Lehti
* Lopen Lehti 
* Loviisan Sanomat
* Luumäen Lehti
* Länsi-Saimaan Sanomat
* Länsi-Savo
* Länsi-Uusimaa

* Länsiväylä
* Matti ja Liisa
* Miilu
* Mikkelin Kaupunkilehti
* Mäntsälän Uutiset
* Nurmijärven Uutiset
* Outokummun Seutu
* Paikallislehti Joutseno
* Parikkalan-Rautjärven Sanomat
* Perniönseudun Lehti
* Pieksämäen Lehti
* Pielavesi-Keitele
* Pielisjokiseutu
* Pitäjäläinen
* Pitäjänuutiset
* Pogostan Sanomat
* Puruvesi
* Pyhtäänlehti
* Sampo
* Savon Sanomat
* Sipoon Sanomat
* Sisä-Savo
* Sisä-Suomen Lehti
* Soisalon Seutu
* Suur-Jyväskylän Lehti
* Tamperelainen
* Uusimaa
* Uutis-Jousi
* Uutisvuoksi
* Vantaan Sanomat
* Vihdin Uutiset
* Viikkosavo
* Viispiikkinen
* Viitasaaren Seutu
* Warkauden Lehti
* Ylä-Karjala

Lisäksi Keskisuomalainen Mediaan kuuluvat radiokanavat Karjalainen Syke, Radio Keskisuomalainen, Radio Voima ja Savon Aallot.

#### Julkaisutauolla olevat lehdet
Osa Keskisuomalainen-konsernin lehdistä on julkaisutauolla. Lehtiä ei ole virallisesti lakkautettu, mutta niiden ilmestyminen on keskeytetty toistaiseksi.

* Lappeenrannan Uutiset (julkaisutauolla vuodesta 2020)
* Sinun Savo (julkaisutauolla vuodesta 2025)
* Turkulainen (julkaisutauolla vuodesta 2020)
* Töllötin (julkaisutauolla vuodesta 2020)

### Muut toiminnot
Keskisuomalainen-konsernin muita tytäryhtiöitä ovat markkinointiyritykset Meks ja Kamua Helsinki. Konserniin kuuluvat lisäksi painopalveluita tarjoava Lehtisepät ja jakeluyhtiö Suomen Suoramainonta. Konserniin kuuluu myös tutkimusyhtiö IROResearch.

### Omistajat
Keskisuomalaisen kymmenen suurinta osakkeenomistajaa 31. heinäkuuta 2025 olivat:

# Vesa-Pekka Kangaskorpi – 4,85&nbsp;%
# Soili Kangaskorpi – 3,42&nbsp;%
# Arimo Ristola – 2,41&nbsp;%
# Inkeri Kangaskorpi kuolinpesä – 1,88&nbsp;%
# Lauri Moisio kuolinpesä – 1,78&nbsp;%
# Rebl Group Oyj – 1,47&nbsp;%
# Anna-Liisa Kautto – 1,44&nbsp;%
# Tuula Pekkala – 1,37&nbsp;%
# Immo Kinnunen – 1,33&nbsp;%
# Heikki Leivonen – 1,15&nbsp;%

## Lähteet

## Aiheesta muualla
* Mediakonserni Keskisuomalainen